Odmevi, 19.5.2014


Naslov: Kandidati NSi in SLS v Posavju
Tekst za voditelja:

T- Krško /

X- Snemalec in montažer Tomi Naglič /

Kandidati skupne liste NSi in SLS za volitve poslancev v Evropski parlament so danes obiskali Posavje. Na novinarski konferenci so poudarili, da je Evropska unija zagotovo rešitev za Slovenijo in ne njena težava, kot je to veljalo za vlado Alenke Bratušek. Ta je po njihovem dodatno in drago zadolžila državo, ni pa izpeljala nobene nujno potrebne reforme, tako da je Slovenija že nekaj časa »v leru« kot se je izrazil nosilec liste in evropski poslanec Lojze Peterle. Zavzemajo se tudi, da bi bile predčasne parlamentarne volitve lahko že med dopusti, kar bo zagotovo bolje kot nadaljnje zavlačevanje in brezvladje. Sicer pa so v NSi in SLS prepričani, da imajo najboljšo ekipo, saj je med njihovimi kandidati kar pet nekdanjih ministrov, sedem jih je že delalo v vladi, pet jih je bilo v Državnem zboru, zato delajo na tem, da bodo na nedeljskih evropskih volitvah dobili kar tri poslance.
